Nicolò Barella

Nicolò Barella (Italisht: nikoˈlɔ bbaˈrɛlla; lindur më 7 shkur 1997) është një futbollist profesionist italian i cili luan si mesfushor për klubin italian Internazionale dhe kombëtaren italiane.

Karriera me klube
Cagliari
Barella është një produkt i akademisë së të rinjëve të Cagliarit. Ai debutoi në Serie A më 4 maj 2015 kundër Parmës, duke zëvëndësuar Diego Farias në minutën e 68të, me Cagliarin që fitoi 4–0 në shtëpi.

Në janar 2016, ai u huazua te Como në Serie B, ku ishte titullar në formacion gjatë pjesës së dytë të sezonit.

Më 17 shtator 2017, Barella shënoi golin e parë si profesionist dhe në Serie A në një fitoren 2–0 në shtëpi ndaj SPAL.

Internazionale
Më 12 korrik 2019, Barella j'u bashkua Interit në formë huazimi për një sezon me detyrim blerjen, me një kontratë katër-vjeçare që do të hyjë në fuqi pas përfundimit të huazimit. Ai debutoi më 26 gusht në fitoren 4–0 kundër Lecces në ndeshjen hapëse të kampionatit; ai hyri si zëvëndësues dhe asistoi golin e Antonio Candrevës.

Më 17 shtator, në debutimin e tij në UEFA Ligën e Kampioneve, Barella hyri si zëvëndësues dhe shënoi golin e barazimit në minutën e 93të të ndeshjes hapëse të fazës së grupeve ndaj Slavia Pragës. Goli i tij i parë në kampionat erdhi më 9 nëntor në fitoren 2–1 me përmbysje kundër Veronës, kurse më 29 janar 2020 shënoi golin e parë në kupë në fitoren 2–1 kundër Fiorentinës në çerek-finalet e turnamentit.

Karriera ndërkombëtare
Në vitin 2016, me kombëtaren nën-19, Barella luajti në Kampionatin Evropian nën-19, duke ndihmuar Italinë të shkonte në finale, ku u mposhtën nga Franca. Një vit më vonë, ai ishte pjesë e Italisë nën-20 në Kupën e Botës nën-20; të kaltrit u renditën në vendin e tretë. Barella debutoi me ekipin nën-21 më 1 shtator 2017 në një miqësore të humbur 3–0 kundër Spanjës. Në qershor 2019, ai ishte pjesë e skuadrës që luajti në Kampionatin Evropian nën-21, e cila kishte Italinë dhe San Marinon si shtetet pritëse.

Në tetor 2017, Barella mori ftesën e parë në ekipin kryesor nga trajneri Gian Piero Ventura për ndeshjet kualifikuese të Kupës së Botës 2018 kundër Maqedonisë dhe Shqipërisë. Megjithatë, ai mundi të debutonte një vit më vonë më 10 tetor 2018, tashmë nën drejtimin e trajnerit Roberto Mancini, në një barazim 1–1 në miqësoren kundër Ukrainës në Xhenova. Më 23 mars 2019, Barella shënoi golin e parë për Italinë në fitoren 2–0 kundër Finlandës e vlefshme për kualifikueset e UEFA Euro 2020.

Profili i lojtarit
Barella konsiderohet një mesfushor shumë premtues dhe i talentuar nga mediat sportive evropiane. Ai u emërua lojtari më i mirë i ri italian i lindur në vitin 1997 në vitet 2012 dhe 2013. Gazetarja italiane e futbollit Mina Rzouki e ka përshkruar atë si një mesfushor inteligjent, premtues dhe të qetë, dhe pavarësisht moshës së tij, me një sërë aftësish. Ajo gjithashtu shtoi se Barella "mund të driblojë mes mbrojtjes, të shënojë me të majtën si dhe të nisi kunder-sulme. Ai di ku ti gjejë pasimet e duhura dhe është një mesfushor i kudondodhur. Më e rëndësishmja është që ai e rikuperon topin shpejtë." 

Performancat e Barellas janë vlersuar edhe nga legjendat e futbollit italian si Andrea Pirlo dhe Alessandro Del Piero. Gazeta italiane sportive La Gazzetta dello Sport e ka krahasuar atë me anglezin Steven Gerrard, duke e përshkruar si një lojtar me teknikë, vizion, rezistencë dhe forcë fizike të mirë, pavarësisht trupit të vogël, si dhe një lojtar i aftë për të rikuperuar topa, gjë e lejon atë për të nisur aksione të reja sulmuese. Një lojtar i shkathët, Barella mund të luaj kudo në mesfushë, pasi ai është përdorur si mesfushor sulmues dhe mesfushor mbrojtës, edhe pse roli i tij i preferuar është mesfushor qëndror.

Barella zotëron gjuajtje të mirë nga jashtë zone, dhe njihet edhe për inkursionet në minutat e fundit të ndeshjes. Ai është i saktë edhe në gjuajtjet e goditjeve të dënimit dhe penalltive. Ai njihet edhe për karakterin e fortë, gjë që i ka shkaktuar edhe kritika për protestat e tij dhe debatet verbale me gjyqtarët gjatë ndeshjeve.

Jeta personale
Barella është i martuar me Federica Schievenin dhe sëbashku kanë katër fëmijë, tre vajza dhe një djal.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupaKontinentiTjetërGjithsejDivizioniNdshGolaNdshGolaNdshGolaNdshGolaNdshGolaCagliari2014–15Serie A3010——402015–16Serie B5000——50Como (huazim)2015–1616000——160Cagliari2016–17Serie A28020——3002017–1834610——3562018–1935130——381Gjithsej10577000001127Internazionale2019–20Serie A300011—41Gjithsej karriera 12477011001328

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaItalia201840201932Gjithsej72

Golat me kombëtaren
. Rezultatet e Italisë të listuara të parat, kolonat e golave tregojnë rezultatin pas çdo goli të shënuar nga Barella.
+ Golat me kombëtaren sipas datës, vendit, ndeshjes, kundërshtarit, rezultatit dhe kompeticionitNr.DataVendiNdshKundërshtariGoliRezultatiKompeticioni1 23 mars 2019  Stadio Friuli, Udine, Itali  5   Finlanda  1–0  2–0 Kualifikueset e UEFA Euro 20202 8 qershor 2019  Stadiumi Olimpik, Athinë, Greqi  6   Greqia  1–0  3–0

 Referime 

Lidhje të jashtme

Profili te LegaSerieA
Profili te FIGC

Kategoria:Lindje 1997
Kategoria:Njerëz që jetojnë
Kategoria:Futbollistë italianë
Kategoria:Futbollistë në kombëtaren italiane
Kategoria:Futbollistë në Cagliari Calcio
Kategoria:Futbollistë në Como 1907
Kategoria:Futbollistë në F.C. Internazionale Milano
Kategoria:Futbollistë në Serie A
Kategoria:Futbollistë në Serie B
Kategoria:Futbollistë në UEFA Euro 2020
Kategoria:Futbollistë në UEFA Euro 2024
Kategoria:Lojtarë fitues të UEFA Kampionatit Evropian